29.6.2023
MT
Il-Ġurnal Uffiċjali tal-Unjoni Ewropea
L 165/109
Artikolu 2 Definizzjonijiet Għall-iskopijiet ta’ dan ir-Regolament, id-definizzjonijiet li ġejjin japplikaw: (1)
“kunsinna” tfisser kwantità ta’ oġġetti koperti mill-istess ċertifikat uffiċjali, attestazzjoni uffiċjali jew kwalunkwe dokument ieħor, imwassla bl-istess mezz ta’ trasport, u, fir-rigward ta’ oġġetti bl-imnut, mibgħuta mill-istess stabbiliment elenkat f’partijiet tar-Renju Unit għajr l-Irlanda ta’ Fuq, u kkonsenjati lejn l-istess stabbiliment elenkat fl-Irlanda ta’ Fuq, u, fir-rigward ta’ pjanti għat-tħawwil, inkluża patata taż-żrigħ, u makkinarju u vetturi mħaddma għal skopijiet agrikoli jew ta’ forestrija, mibgħuta minn operaturi professjonali f’partijiet tar-Renju Unit għajr lIrlanda ta’ Fuq u riċevuti minn operatur professjonali fl-Irlanda ta’ Fuq;
(2)
“oġġetti bl-imnut” tfisser l-oġġetti li ġejjin li jiġu kkonsenjati f’terminals ta’ distribuzzjoni, inklużi terminals li jiddistribwixxu oġġetti bl-imnut f’temperaturi kkontrollati, ċentri ta’ distribuzzjoni tas-supermarkets, ħwienet blingrossa u punti ta’ bejgħ, jew li jiġu kkonsenjati direttament lill-konsumatur finali, inkluż minn operaturi talcatering, f’canteens tal-fabbriki, minn catering istituzzjonali, minn ristoranti u minn operaturi u ħwienet ta’ servizzi tal-ikel simili oħra: (a) prodotti li joriġinaw mill-annimali jew mill-pjanti; (b) pjanti għajr pjanti maħsuba għat-tħawwil, kif elenkati f’att ta’ implimentazzjoni adottat f’konformità malArtikolu 72(1), l-Artikolu 73 u l-Artikolu 74(1) tar-Regolament (UE) 2016/2031; (c) prodotti komposti; (d) ikel għajr dak imsemmi fil-punti (a), (b) u (c); (e) materjali li jiġu f’kuntatt mal-ikel; (f) ikel għall-annimali tad-dar u oġġetti tal-magħad għall-klieb lesti biex jinbiegħu li jaqgħu fil-kamp ta’ applikazz­ joni tar-Regolament (KE) Nru 1069/2009;
(3)
“introduzzjoni fis-suq” tfisser iż-żamma minn operatur tal-oġġetti msemmi fl-Artikolu 1(1), il-punti (a) u (b), ta’ dan ir-Regolament għall-għanijiet ta’ bejgħ, inkluża l-offerta għall-bejgħ jew xi forma oħra ta’ trasferiment, sew jekk bi ħlas sew jekk le, u il-bejgħ, id-distribuzzjoni, u xi forom oħra ta’ trasferiment ta’ dawn l-oġġetti;
(4)
“konsumatur finali” tfisser il-konsumatur finali ta’ oġġett bl-imnut li ma jużahx bħala parti minn xi operat jew attività ta’ negozju;
(5)
“oġġetti bl-imnut mill-bqija tad-dinja” tfisser oġġetti bl-imnut li jikkonsistu minn prodotti bażiċi li joriġinaw minn pajjiżi terzi għajr ir-Renju Unit u importati f’partijiet tar-Renju Unit għajr l-Irlanda ta’ Fuq;
(6)
“prodotti li joriġinaw mill-annimali” tfisser oġġetti bl-imnut maħsuba għall-konsum mill-bniedem li jikkonsistu minn dan li ġej: (a) ikel li joriġina mill-annimali, inkluż l-għasel u d-demm; (b) molluski bivalvi ħajjin, ekinodermi ħajjin, tunikati ħajjin u gastropodi marini ħajjin maħsuba għall-konsum mill-bniedem; (c) annimali oħra ddestinati biex jiġu ppreparati biex jiġu mgħoddija ħajjin lill-konsumatur finali;
(7)
“prodotti li joriġinaw mill-pjanti” tfisser oġġetti bl-imnut maħsuba għall-konsum mill-bniedem li jikkonsistu minn pjanti u l-prodotti tagħhom, inkluż materjal ipproċessat;